|  |
| --- |
|  |

Yr **Hringvegur** yw'r cylchffordd genedlaethol o gwmpas ynys Gwlad yr Iâ. Fe'i geliwr hefyd yn Þjóðvegur 1 yn Islandeg ac yn aml yn *Route 1* neu'r *Ring Road* yn Saesneg. Hyd llawn y ffordd yw 1,332 kilometre (828 mi)
 ac mae'n cysylltu rhannau pellennig y wlad gyda'i gilydd. Mae rhai o atyniadau mwyaf Gwlad yr Iâ ar hyd llwybr y gylchffordd gan gynnwys rhaeadrau Seljalandsfoss a Skógafoss rhewlifau Dyrhólaey a Jökulsárlón.

Cylchffordd Gwlad yr Iâ a rhai o'r trefi a gysylltir: (1) Reykjavík; (2) Borgarnes; (3) Blönduós; (4) Akureyri; (5) Egilsstaðir; (6) Höfn; (7) Selfoss 
Cwblhawyd y ffordd yn 1974 i gyd-fynd gyda 1,100fed gwladychu'r wlad. pan agorwyd pont hiraf Gwlad yr Iâ, sy'n croesi'r afon Skeiðaráriver yn y de ddwyrain.

Nodweddion
----------

Am y rhan fwyaf o hyd y ffordd, mae'r Hringvodur ond yn cynnwys dwy lôn; un yn teithio i'r naill gyfeiriad a'r llall. Wrth basio trefi mwy, yna yn aml ceir mwy nag un lôn fel ag y mae wrth deithio yn nhwnel Hvalfjörður. Mae nifer o'r pontydd llai, yn enwedig yn nwyrain y wlad, ond yn cynnwys un lôn ac fe'u hadeiladwyd o bren neu ddur. Mae'r ffordd wedi ei arwynebu gan asphalt am y rhan fwyaf o'i hyd, ond ceir o hyd dal rhannau yn nwyrain Gwlad yr Iâ sydd ond yn cynnwys wyneb garaean. Awdurdod Ffordd Gwlad yr Iâ, y *Vegagerðin*, sy'n gyfrifol am gynnal a chadw y brif ffordd a'r ffyrdd llai.

Y cyflymder uchaf ar y rhan fwyaf o'r ffordd yw 90 kilometres per hour (56 mph)
, a 80 kilometres per hour (50 mph)
 ar y gro.

### Gyrru yn y Gaeaf

Route 1 am i gyfeiriad y de ar hyd Viðidallsfjöll
Mae'r rhan fwyaf o'r Hringvodur ar agor drwy'r gaeaf oherwydd system clirio eira ond mae rhai rhannu ar gau. Y mwyaf amlwg o'r rhain yw'r ffordd rhwng Breiðdalsvík a Egilsstaðir (dros lwyfandir *Breiðdalsheiði*) yn y dwyrain. I osgoi'r broblem a pharhau gyrru bydd cerbydau yn teithio ar hyd llwybr dennau yr arfordir trwy Reyðarfjörður, gan ddefnyddio hen Route 95 a route 92 i deithio rhwng y trefi. Daeth y ffordd arfordir yn rhan swyddogol o'r Hringvoegur ym mis Tachwedd 2017, gan gymryd lle llwybr Breiðdalsheiði sydd nawr wedi ei rhifo yn Route 95.

### Pergyglon Naturiol

Arwyddbost gyda cyflymder gwynt a thymheredd ger Hellisheidi
Mae'r Hringvodur yn teithio ar draws rhai gwastadeuoedd rhewlif megis Skeiðarársandur a chosodd adeiladu'r ffordd yn anodd. Yn ychwanegol, mae gwastatir Skeiðarársandur yn dioddef o lifogydd rhewlifol yn ystod, neu yn dilyn, ffrwydriadau llosgfynydd Grímsvötn. Bu'n rhaid ail-adeiladu rhannau o'r ffordd a phontydd mewn sawl man o ganlyniad i hyn,

### Traffig

ceir amrwyiaeth fawr yn llif y traffig ar hyd gwahanol rannau. O gwmpas y brifddinas, Reykjavík bydd rhwng 5,000–10,000 cerbyd y dydd yn teithio ar y ffordd yn ddyddiol. Ond gall rhannau eraill weld cyn-lleied â 100 cerbyd y dydd.

Mae'r Hringvegur yn boblogaidd gyda thwristiaid gan ei fod yn teithio ar draws gymaint o'r wlad ac yn cysylltu gymaint o atyniadau'r ynys. Maen boblogaidd gyda thwristiaid sy'n llogi car neu yn glanio ar y fferi yn Seyðisfjörður gyda'i ceir ei hunain.

Rhannau
-------

Mae gan rannau o'r Hringvegur wahanol enwau ar hyd gwahanol lefydd. Mae'r tabl isod yn dangos enwau'r gwahanol lleiniau (gan hepgor twneli) ar hyd y route i gyfeiriad y cloc gan ddechrau yn Reykjavík.

Cyffordd Suðurlandsvegur (chwith) a Vesturlandvegur (dde isaf) yn Reykjavík. Mae'r olaf yn parhau am fwy na 2 km i'r gorllewincyn ymuno gyda Route 49
Hringvegur

| Enw | Lleoliad |
| --- | --- |
| Vesturlandsvegur | Dwyrain Reykjavík i Borgarnes |
| Borgarbraut | Borgarnes |
| Hringvegur | Borgarnes i ogledd Akureyri |
| Hörgárbraut | Akureyri |
| Glerárgata | Akureyri |
| Drottningarbraut (rhannol) | Akureyri |
| Hringvegur | De Akureyri i'r troad am Höfn |
| Suðurlandsvegur | Höfn i Hella |
| Suðurlandsbraut | O Hella i Selfoss |
| Austurvegur | Selfoss |
| Suðurlandsvegur | O Selfoss i ddwyrain Reykjavík |
|

Cyfeiriadau
-----------

1. ↑  "Best Attractions by the Ring Road of Iceland". Guide to Iceland.
2. ↑  "Iceland: Milestones in Icelandic History". Iceland.vefur.is. Cyrchwyd 2010-04-17.
3. ↑  The Road System - 2012. Icelandic Road Administration, ICERA.
4. ↑  "Mokstursdagar" (yn Icelandic). Icelandic Road Administration. Cyrchwyd 12 Chwefror 2014.CS1 maint: unrecognized language (link)
5. ↑  name="change2017"